ອີຢູ ໂຈະການລົງໂທດ ຕໍ່ມຽນມາ ເປັນເວລານຶ່ງປີ
ສະຫະພາບກ່າວວ່າ ຄາດ​ວ່າການ​ລົງ​ໂທດ​ສ່ວນ​ໃຫຍ່​​ຕໍ່​ມຽນມາ​ນັ້ນ​ ຈະ​ຖືກ​ໂຈະ​ໄວ້​ກ່ອນ ຍົກ​ເວັ້ນການ​ຂາຍ​ອາວຸດ​ເທົ່າ​ນັ້ນ.
ບັນດາເຈົ້າໜ້າທີ່ສະຫະພາບຢູໂຣບ ຫລືອີຢູ ໄດ້ບັນລຸການຕັດສິນໃຈໃນເບຶ້ອງຕົ້ນກັນແລ້ວ ເພື່ອໂຈະການລົງໂທດສ່ວນໃຫຍ່ຕໍ່ມຽນມາເປັນເວລາ ນຶ່ງປີ ໃນການຕອບສະໜອງຕໍ່ການ ປະຕິຮູບປະຊາທິປະໄຕຂອງປະເທດດັ່ງກ່າວ ເມື່ອບໍ່ດົນຜ່ານມານີ້ ນັກການທູດສະຫະພາບຢູໂຣບຫລາຍໆຄົນ ກ່າວເມື່ອວັນພະຫັດມື້ນີ້ວ່າ ຄາດວ່າການລົງ ໂທດສ່ວນໃຫຍ່ຕໍ່ມຽນມານັ້ນ ຈະຖືກໂຈະໄວ້ກ່ອນ ຍົກເວັ້ນການຂາຍອາວຸດເທົ່ານັ້ນ ການເຄຶ່ອນໄຫວດັ່ງກ່າວນີ້ ກໍຄາດວ່າຈະໄດ້ຮັບການອະນຸມັດໃນວັນຈັນຕໍ່ໜ້ານີ້ ໃນລະ ຫວ່າງກອງປະຊຸມ ຂອງຄະນະລັດຖະມົນຕີຕ່າງປະເທດອີຢູ ທີ່ ປະເທດ Luxembourg ເຈົ້າໜ້າທີ່ກ່າວວ່າ ການໂຈະການລົງໂທດໄວ້ເປັນເວລາ 12 ເດືອນນີ້ ແມ່ນໝາຍເຖິງການ ໃຫ້ກໍາລັງໃຈເພື່ອໃຫ້ມີການປະຕິຮູບເພີ່ມຕື່ມໂດຍລັດຖະບານພົນລະເຮືອນພຽງແຕ່ໃນ ນາມຂອງມຽນມາ ທີ່ໄດ້ເຂົ້າກໍາອໍານາດເມື່ອປີຜ່ານມາຫລັງຈາກປົກຄອງໂດຍຝ່າຍທະ ຫານມາໄດ້ຫລາຍປີນັ້ນ ທ່ານນາງ Catherine Ashton ຫົວໜ້ານະໂຍບານດ້ານຕ່າງປະເທດຂອງອີຢູ ຈະເປັນ ເຈົ້າໜ້າທີ່ຕ່າງປະເທດຜູ້ລ່າສຸດທີ່ຈະໄປຢ້ຽມຢາມມຽນມາ ຊຶ່ງຄັ້ງນຶ່ງເຄີຍເປັນປະເທດທີ່ ໂດດດ່ຽວນັ້ນ ເວລາທ່ານນາງເດີນທາງໄປຍັງປະເທດດັ່ງກ່າວ ໃນອາທິດໜ້ານີ້